Page:Watty and May, or, The wife reclaimed.pdf/7

7 But you ever like to see me Vexed and sighing, late and air i Farewell, Meg ! I’ve sworn to lea’ thee, So thou’ll never see me mair.

Meg, a sabbing, sae to lose him, Sic a change had never wist, Held his hand close to her bosom, While her heart was like to burst.

“ 0 my Watty, will you lea’ me, Frien’Iess, helpless, to despair ? O ! for this aye ae time forgi’e me : Never will I vex you mair.”

“ Ay ! ye’ve aft said that, and broken, A’ your vows ten times a-week, No, No, Meg ! see, there’s a token Glittering on my bonnet cheek.

Owre the seas I march this morning, Listed, tested, sworn and a’ Forced by your confounded girning— Farewell, Meg ! for I’m awa’.”

Then poor Maggy’s tears and clamour Gushed afresh, and louder grew, While the weans, wi’ mournfu’ yamour, Round their sabbing mither flew.

“Through the yirth I’ll waunner wi’ you Stay, O Watty ! stay at hame ; Here, upon my knees, I’ll gie you Ony vow ye like to name.

See your poor young lammies pleadin’ Will ye gang and break our heart ? No a house to put our head in, No a friend to take our part! ”

Ilka word came like a bullet, Watty’s heart begoud to shake ; On a kist he laid his wallet, Dighted baith his een and spake.